
Здравейте, живея в жилищна кооперация на 4 етаж. Над моя апартамент има таванско помещение, чийто собственик е преустроил 1 и 2 етаж апартаменти в лекарски кабинет. По негови думи не е влизал в таванската стая от 10 години. В края на месец януари в моята кухня се появи голямо мокро петно, мазилката пада и капе вода. Намокри се ел. инсталацията и изгърмя полилея. Моят съкооператор не пожела да ми обърне внимание нито устно, нито писменно. Според него при него няма теч. Аз не съм допусната там. Домоуправителката предостави констативен протокол 1 месец по-късно с констатация, че в таванската стая няма теч, но има много мухъл и влага. Не си е направила труда да повдигне линелеума върху пода. При мен петното е около 2.5 кв.м и при снеготопене и дъжд нараства. Очевидно е, че е от покрива на таванското помещение, тъй като там няма ВИК инсталация. Доктора отказва да ме компенсира за щетите. Уведомих Районната администрация, но нямам отговор все още. Направихме Общо събрания, където доктора обясни, че това е проблем на покрива и той няма вина. Никой не желае да бъде направен ремонт на целия покрив, защото те нямат проблем със теч.  

Моля, за съвет как да възстановя щетите в моят апартамент, резултат от лошото стопанисване на таванската стая над моя апартамент.  

Поздрав  

Александрова


 

Наводнение от таванска стая над моя апартамент
==============================================

 

Здравейте, Лилиян Александрова, 


искът следва да е предявен срещу всички етажни собственици, тъй като покривът е обща част съгласно разпоредбите на Закона за собствеността. Ако представите съответните документи и искът е съставен правилно от адвокат и подплатен с доказателства, няма проблем при осъждането на етажните собственици да Ви възстановят сумата. Проблемът е дали всички притежават имущество, от което да я съберете след осъдително и влязло в сила съдебно решение.


Поздрави,  

адв. Николина Митова  

тел. 0898 303092




Здравейте, адв. Митова !  

Много благодаря за отговора. Бих искала да Ви попитам ако заведа дело имам ли шанс да получа сумата, която трябва да вложа за ремонта на моя апартамент?  

Поздрав  

Л. Александрова  

0888 920 440




Здравейте, Лилиян Александрова, 


направили сте всичко възможно по силите Ви, за да получите обезщетение за вредите, но без съдействието на управителя на етажната собственост и участието на доктора трудно бихте се справила. От общинската администрация имат едномесечен срок за отговор, но вероятно ще Ви препратят отново към свикване на общо събрание на етажната собственост и разрешаване на въпроса.  

Възможно е сама да направите ремонт на покрива и след това да претендирате възстановяването на сумата от всеки от съсособствениците съответно на идеалните му части от общите части – така чл. 48, ал. 6 от Закона за управление на етажната собственост – “всеки собственик може да извърши със собствени средства, материали и/или труд необходим ремонт на общи части на сградата без решение на общото събрание. Разходите за извършване на ремонта, направени от собственик за негова сметка, с решение на общото събрание се възстановяват или се прихващат от дължимите от него вноски по чл. 50 след представяне на документи, удостоверяващи плащанията.”


Поздрави,  

адв. Николина Митова  

тел. 0898 303092


